BBL โบรกเชียร์ซื้อเป้า 180 บ. รับอานิสงส์ดอกเบี้ยขาขึ้น-P/BV ต่ำ 0.5 เท่า
BBL โบรกเชียร์ซื้อเป้า 180 บ. รับอานิสงส์ดอกเบี้ยขาขึ้น-P/BV ต่ำ 0.5 เท่า พร้อมลุ้นกำไรปีนี้โตดีเฉียด 3 หมื่นล้าน ปี 66 เด่นต่อทะลุ  3.06 หมื่นล้านบาท
BBL โบรกเชียร์ซื้อเป้า 180 บ. รับอานิสงส์ดอกเบี้ยขาขึ้น-P/BV ต่ำ 0.5 เท่า พร้อมลุ้นกำไรปีนี้โตดีเฉียด 3 หมื่นล้าน ปี 66 เด่นต่อทะลุ  3.06 หมื่นล้านบาท
30 พ.ย. 2565

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์วันนี้ (30 พ.ย.65) ว่า ธนาคารกรุงเทพ จำกัด (มหาชน) หรือ BBL นอกจากเป็นธนาคารใหญ่ที่เด่นเรื่องคุณภาพสินทรัพย์และความเพียงพอเงินสำรองแล้ว ระยะสั้น ปัจจัยเสริม สินเชื่อขยายตัว รวมถึง Yield on loan ที่เพิ่มขึ้น ยิ่งดูเด่น
โดยคาดโมเมนตัมกำไรไตรมาส 4/65 ยังเติบโตเทียบช่วงเดียวกันของปีก่อน โดยคาดกำไรปี 65 ที่ 2.9 หมื่นล้านบาท โต 10% เทียบช่วงเดียวกันของปีก่อน) และกำไรปี 66 ที่ 3.06 หมื่นล้านบาท โต 5% เทียบช่วงเดียวกันของปีก่อน
ด้าน Valuation มองราคาหุ้นซื้อขาย P/BV เหลือ 0.5 เท่า ต่ำกว่าช่วง Crisis ที่สูง 0.65 เท่า และค่าเฉลี่ยในอดีตที่ 0.74 เท่า โดย Dividend Yield หรือ อัตราผลตอบแทนจากเงินปันผลอยู่ที่ 3%
ขณะที่ประชุมกนง.วันนี้ Nomura คาดปรับขึ้น 25 Bps มองกลุ่ม Bank รอบนี้น่าสนใจ ในภาวะดอกเบี้ยปรับขึ้นจริง หนุน NIM และ Valuation ต่ำ  อีกทั้ง BBL คุณภาพสินทรัพย์สูงสุด และความเพียงพอของสำรองมากสุด แนะนำราคาเป้าหมาย 180 บาท